OpenLLM-France/wikimedia huggingface dataset:
# Submissió masculina

La submissió masculina o malesub és la conducta submisa de l'home en el BDSM o una altra pràctica sexual envers una dominatriu. L'activitat sexual entre tots dos rep el nom de dominació femenina. Es contraposa a la submissió femenina. Aquesta terminologia parteix d'una premissa forçadament heteronormativa.
La submissió masculina en el BDSM es pot realitzar de diferents maneres i engloba diverses activitats. Algunes de les pràctiques en què la submissió acostuma a ser predominantment o exclusivament masculina són el pegging, la humiliació eròtica, el trampling, l'urolàgnia, la tortura genital masculina, el CFNM, el fetitxisme del peu, la feminització forçada, la negació de l'orgasme, la dominació financera, la infidelitat i el facesitting.
Un estudi del 2015 sobre el kink, fet per la psicòloga i dominatriu brasilera Kalyss Mercury en el Màster en Neurociència Cognitiva de la Universitat d'Oslo, va concloure que el 46,6 % dels hòmens que practiquen BDSM s'estimen més de prendre-hi el rol submís, mentre que solament el 29,5 % el dominant i el 24 % restant es consideren switches, o sigui, versàtils en la dicotomia dominant-submís.
Durant el segle xviii, alguns bordells europeus van començar a especialitzar-se en lligaments i flagel·lació, entre altres pràctiques que impliquen la dominació femenina i la submissió masculina.

## Referències

* ↑ «8 Tips for Exploring Dominatrix Role Play» (en anglès). MasterClass, 07-06-2021. [Consulta: 23 agost 2022].
* ↑ Seltzer, Leon F. «Dominant or Submissive? Paradox of Power in Sexual Relations» (en anglès). Psychology Today, 11-06-2022. [Consulta: 23 agost 2022].
* ↑ Jamie. «Femdom Ideas: 38 Ways to Dominate a Male Sub» (en anglès). Kink Lovers, 19-08-2022. [Consulta: 23 agost 2022].
* ↑ Betchen, Stephen J. «Sexually Dominant Women and the Men Who Desire Them Part III» (en anglès). Psychology Today, 25-12-2014. [Consulta: 23 agost 2022].
* ↑ «Some like it Rough» (en anglès). ciaomagazine.com.au, 20-11-2014. [Consulta: 23 agost 2022].
* ↑ Duarte Silva, Andrea (PDF) (en anglès) Through Pain, More Gain? - A Survey into the Psychosocial Benefits of Sadomasochism. Norwegian Open Research Archives, 14-10-2015.
* ↑ Castleman, Michael. «A Loving Introduction to BDSM» (en anglès). Psychology Today, 15-06-2012. [Consulta: 23 agost 2022].
# Supergegant groga

La fase de supergegant groga és una fase intermèdia entre la de supergegant blava i la de supergegant vermella que travessen les estrelles de massa elevada (més de 9-10 masses solars i menys de 30-70 masses solars; el límit superior depèn fortament de la metal·licitat i, en menor mesura, de la velocitat de rotació de l'estrella). Aquesta fase és de molt curta durada, per la qual cosa es coneixen molt poques estrelles en aquesta categoria. En aquesta, les estrelles s'inflen a gran velocitat com a conseqüència dels canvis que s'estan donant en el seu nucli després d'haver sortit de la seqüència principal. Així, una estrella passa de tenir un radi de diverses desenes de milions de km al principi d'aquesta fase a transformar-se en una supergegant vermella de diverses unitats astronòmiques de grandària.
Un excel·lent exemple d'estrella supergegant groga és Wezen, l'estrella delta de la constel·lació del Ca Major.

## Vegeu també

* Evolució estel·lar.
* Estrella.
# Tadashi Yamashita

Tadashi Yamashita (山下正) (nascut el 1942 al Japó) és un expert instrucció d'arts marcials i actor.

## Biografia

Yamashita va néixer en el continent japonès però es crià a Okinawa, on obtingué el cinturó negre a l'edat dels 16 anys. Als 24 es mudà als Estats Units on acabà obtenint la ciutadania.
Ha aparegut en films com: The Octagon, American Ninja, Enter the Dragon, Gymkata, Rising Sun i Arma Letal 4, i en sèries de televisió com Kung Fu i Knight Rider.
Actualment sostén el 9è dan de karate en els estils Shōrin-ryū i Matayoshi Kobudo

## Referències

* ↑ «Martial Arts Biography - Tadashi Yamashita». usadojo.com. Arxivat de l'original el 2012-01-17. [Consulta: 10 març 2008].
* ↑ Tadashi Yamashita a Internet Movie Database (anglès)

## Enllaços externs

* Biografia de Tadashi Yamashita(anglès)
# Tallers Caba

Els Tallers Caba és una obra de Vilanova i la Geltrú (Garraf) inclosa a l'Inventari del Patrimoni Arquitectònic de Catalunya.

## Descripció

Construcció de planta rectangular i coberta de teula a dues vessants. La façana principal dona al c/ de Codonyar i presenta una composició simètrica. A la part baixa hi ha, centrada, la porta d'accés allindada, i obertures esglaonades a cada banda. La part superior d'aquesta façana és ocupada paer una finestra triple amb el bastiment i els mainells divisoris de maó vist. Aquest material és emprat també a l'acabament de la façana, on el capcer esglaonat és recorregut per una filera de maó, i en la resta de motius ornamentals, que es complementen amb la utilització de la ceràmica.

## Història

Encara que no s'ha localitzat documentació que permeti fixar amb exactitud la cronologia d'aquest edifici, les seves característiques formals, que l'inclouen dins el modernisme, permeten suposar que la seva construcció es realitzà durant els primers anys del segle xx. Es tractaria, doncs, d'un dels escassos exemples d'arquitectura industrial modernista a Vilanova i la Geltrú.

## Referències

* 1 2 «Tallers Caba». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Take Me To Church

«Take Me To Church» —en català: «Porta'm a l'Església»— és una cançó interpretada pel cantant i compositor irlandès Hozier pertanyent al seu EP debut Take Me To Church (2013), així com al seu àlbum debut homònim (2014). La cançó va ser llançada com el seu primer senzill el 16 de setembre de 2013. Hozier va escriure i va gravar la cançó a l'àtic de la casa del seu pare a Bray, Wicklow, Irlanda.
El vídeo musical de la cançó va ser el principal responsable de la seva gran popularitat. El clip, dirigit per Brendan Canty i Conal Thomson, de la petita companyia productora Feel Good Lost, segueix la relació entre dos homes i la posterior reacció homòfoba violenta. Després del seu llançament a YouTube al setembre del 2013, que ràpidament va començar a ser viral, Hozier signà amb la discogràfica Columbia Records.
El 2014, la cançó va ser un èxit mundial de comercialització i popularitat, aconseguint el número u en 12 països, entre ells estan Itàlia, Àustria, Alemanya, Bèlgica, Hongria, Nova Zelanda, Suècia, Suïssa, Polònia, República Txeca i Eslovàquia. Als Estats Units, es va veure afavorit per les plataformes musicals Shazam i Spotify per convertir-se en un èxit en la ràdio de rock, després d'entrar en el recompte nord-americà Billboard Hot 100, on va aconseguir el número dos al desembre del 2014. La cançó va ser nominada als Premis Grammy com a Cançó de l'Any. La cançó ha estat certificada 5 vegades platí als Estats Units.

## Enllaços externs

* Videoclip oficial a YouTube
* Videoclip oficial a YouTube amb la lletra en anglès i subtitulat al castellà
# Suimanga variable

El suimanga variable (Cinnyris venustus) és un ocell de la família dels nectarínids (Nectariniidae).

## Hàbitat i distribució

Habita boscos oberts, sabanes i encara ciutats al Senegal, Gàmbia, sud-oest de Mali, Burkina Faso, Sierra Leone, sud-est de Guinea, Libèria, Costa d'Ivori, Ghana, Togo, Benín, Nigèria, Camerun, República Centreafricana, Sudan del Sud i oest, centre, sud i est d'Etiòpia, Eritrea i Somàlia, cap al sud, a través de l'oest, centre i est d'Uganda, Ruanda, Burundi, oest, sud, sud-est i est de Kenya, Tanzània, Malawi fins al centre de Moçambic, nord i est de Zimbabwe i nord-est de Sud-àfrica i, cap a l'oest, a través de Zàmbia i sud, est i nord-est de la República Democràtica del Congo fins Angola, sud de Gabon i la República del Congo.

## Referències

* ↑ «Suimanga variable». Cercaterm. TERMCAT, Centre de Terminologia. Rev. 15/12/2021(català)
# Suimanga ventreblanc

El suimanga ventreblanc (Cinnyris talatala) és un ocell de la família dels nectarínids (Nectariniidae).

## Hàbitat i distribució

Habita boscos àrids, sabanes i terres de conreu de l'oest, sud i est d'Angola, cap a l'est, a través de Zàmbia, Malawi i l'extrem sud-est de República Democràtica del Congo fins l'extrem sud de Tanzània i, més cap al sud, al nord de Namíbia, nord i est de Botswana, Zimbabwe, Moçambic i nord-est i est de Sud-àfrica.

## Referències

* ↑ «Suimanga ventreblanc». Cercaterm. TERMCAT, Centre de Terminologia. Rev. 15/12/2021(català)
# Teatre Dramàtic Acadèmic Estatal de l'Azerbaidjan

El Teatre Dramàtic Acadèmic Estatal de l'Azerbaidjan (àzeri: 'Azərbaycan Dövlət Akademik Milli Dram Teatri') és un dels principals teatres de l'Azerbaidjan. Fundat el 1873, és el teatre modern més antic de l'Azerbaidjan. Hi han passat actors i directors com Mirzaga Alíev, Sidgi Ruhula, Merziyye Davudova, Elesker Ekberov, Adil Iskenderov, Khokume Gurbanova, Ismayil Dagistanli, Ismayil Osmanli, Mohsun Senani i Rza Tehmasib. L'edifici actual va ser dissenyat en 1919 i es troba a l'Avinguda Fuzūlī de la ciutat de Bakú. El teatre porta el nom de Mirza Fatali Akhundov, que és considerat com el fundador de la literatura moderna azerí.

## Referències

* ↑ El teatro estatal de drama academico de Azerbaiyán (castellà)

## Enllaços externs

* Lloc web oficial (àzeri)
# Sviatogórie

Sviatogórie (en rus: Святогорье) és un poble del krai de Khabàrovsk, a l'Extrem Orient de Rússia. El 2012 tenia 640 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
# Sveïta

La sveïta és un mineral de la classe dels carbonats. Rep el seu nom de la SVE, la Sociedad Venezolana de Espeleogia, els membres de la qual van recollir les mostres originals.

## Característiques

La sveïta és un nitrat soluble en aigua i amb una estructura atòmica indeterminada, de fórmula química KAl₇(NO₃)₄(OH)$_{16}$Cl₂·8H₂O. Cristal·litza en el sistema monoclínic. Es troba en forma d'agregats d'escates recargolades submicroscòpiques. Els anàlisi realitzats mitjançant tècniques analítiques modernes a mostres de tres localitats diferents: la Cova Cerro Autana, a Veneçuela; la Vall de San Joaquin, als Estats Units; i Ponta Grossa, al Brasil, suggereixen que la sveïta d'aquestes diferents localitats podria representar espècies minerals diferents dins d'un grup potencialment més gran.
Segons la classificació de Nickel-Strunz, la sveïta pertany a «05.N - Nitrats amb OH (etc.) i H₂O» juntament amb els següents minerals: likasita, mbobomkulita i hidrombobomkulita.

## Formació i jaciments

Va ser descoberta l'any 1980 a la Cueva del Cerro Autana, a l'estat d'Amazones (Veneçuela). També ha estat descrita a la vall de San Joaquin, a Califòrnia (Estats Units). Sol trobar-se associada al quars.

## Referències

* ↑ «Sveite» (en anglès). Mindat. [Consulta: 8 maig 2016].
* ↑ «Sveite» (en anglès). Handbook of Mineralogy. [Consulta: 8 maig 2016].
* ↑ Knaack, Derek R.; Peterson, Ronald C.; Reid, Joel W.; Leybourne, Matthew I.; Layton-Matthews, Daniel «Revisiting the Chemistry and Crystal Structure of Sveite». The Canadian Journal of Mineralogy and Petrology, 61, 4, 01-07-2023, pàg. 861–872. DOI: https://doi.org/10.3749/2300009 [Consulta: 9 agost 2023].
# São Miguel (Cap Verd)

São Miguel és un concelho (municipi) de Cap Verd. Està situat a la part nord-est de l'illa de Santiago. La seu és a la vila de Calheta de São Miguel. Des de 2008 el municipi és governat pel Moviment per la Democràcia.

## Subdivisions

El municipi està format per una sola freguesia (parròquia civil), São Miguel Arcanjo. La freguesia se subdivideix en els següents assentaments:
* Achada Monte (pop: 1,652)
* Calheta de São Miguel (pop: 3,175)
* Casa Branca (pop: 73)
* Chã de Ponta (pop: 220)
* Cutelo Gomes (pop: 658)
* Espinho Branco (pop: 869)
* Gongon (pop: 207)
* Igreja (pop: 325)
* Machado (pop: 130)
* Mato Correia (pop: 328)
* Monte Bode (pop: 118)
* Monte Pousada (pop: 486)
* Palha Carga (pop: 375)
* Pedra Barro (pop: 259)
* Pedra Serrado (pop: 484)
* Pilão Cão (pop: 1,132)
* Pingo Chuva (pop: 63)
* Ponta Verde (pop: 1,065)
* Principal (pop: 1,193)
* Ribeira Milho (hamlet)
* Ribeireta (pop: 215)
* Tagarra (pop: 669)
* Varanda (pop: 445)
* Veneza (pop: 1,375)
* Xaxa (pop: 1,375)

## Història

El municipi fou creat en 1991, quan se li va separar una parròquia al municipi de Tarrafal per formar l'actual municipi de São Miguel.

## Demografia

Població de São Miguel (1990—2010) :
| 1990 | 2000 | 2010 |
| 13.787 | 16.128 | 15.630 |

## Referències

* ↑ Font: Statoids
* ↑ Font: Instituto Nacional de Estatísticas.
# Tagounite

Tagounite (en àrab تاكنيت, Tāgunīt; en amazic ⵜⴰⴳⵓⵏⵉⵜ) és una comuna rural de la província de Zagora, a la regió de Drâa-Tafilalet, al Marroc. Segons el cens de 2014 tenia una població total de 17.103 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Teodora Comnena, duquessa d'Àustria

Teodora Comnena, en grec medieval Θεοδώρα ἡ Κομνηνή, morta el 2 de gener de 1184, era filla del príncep Andrònic Comnè, fill de l'emperador romà d'Orient Joan II Comnè i de la seva esposa Irene. Segons les notícies de Nicetes Coniata, és probable que Teodora fos la segona filla d'Andrònic. No se sap l'any en què va néixer.

## Biografia

Se'n sap molt poc de la vida de Teodora en la seva joventut, a part que el seu pare va morir el 1142. No es menciona de nou als registres històrics fins a finals de la dècada de 1140, quan va ser promesa i es va casar amb Enric II de Babenberg, després de quedar vidu de Gertrudis de Süpplingenburg, que havia mort l'any 1143. El matrimoni havia estat organitzat pel seu oncle Manuel I Comnè i el germà del seu marit Conrad III d'Alemanya, quan aquest va ser a Constantinoble.
Teodora i Enric II es van casar a Constantinoble i posteriorment, van ser els dirigents del Ducat d'Àustria, càrrec concedit per Frederic I del Sacre Imperi Romanogermànic el 1156. Teodora va morir el 2 de gener de 1184.

## Fills

Del seu matrimoni amb Enric II, Teodora va tenir tres fills:
* Leopold V el Virtuós, Duc d'Àustria
* Enric, Duc de Mödling
* Agnès d'Àustria, casada amb Esteve III d'Hongria.

## Referències

* 1 2 Lyon, J.R.. Princely brothers and sisters: the sibling bond in German politics, 1100-1250. Ithaca, NY: Cornell University Press, 2013, p. 242. ISBN 9780801451300.
* ↑ Runciman, Steven. A history of the Crusades. II, The Kingdom of Jerusalem and the Frankish East, 1100-1187. Londres: Penguin Classics, 2016, p. 270. ISBN 9780241298763.
* ↑ Fuhrmann, Horst. Germany in the high middle ages c.1050-1200. Cambridge: Cambridge University Press, 1986, p. 150. ISBN 9780521266383.
# Teodora Comnena, princesa d'Antioquia

Teodora Comnena fou una princesa d'Antioquia en la segona meitat del segle xii pel seu matrimoni amb el príncep Bohemon III d'Antioquia.
Els Lignages de Outremer, l'anomenen Irene, i la fan neboda de Manuel I Comnè, emperador romà d'Orient. Les fonts més recents la nomenen Teodora, sense que se sàpiga l'origen d'aquesta denominació. Les antigues genealogies fan d'ella una filla de Joan Ducas Comnè, duc de Xipre, i de Maria Taronita, però aquest parentiu faria d'ella una cunyada del rei Amalric I de Jerusalem i una tia del rei Balduí IV el Leprós, el que no és pas confirmat per les fonts contemporànies, i no hi ha actualment altra hipòtesi sobre els parents de Teodora.
El seu oncle Manuel Comnè la va casar entre 1175 i 1177 a Bohemon III, príncep d'Antioquia, amb la finalitat de refermar els llaços entre l'Imperi Romà d'Orient i el principat d'Antioquia i de regular la qüestió del patriarcat d'Antioquia. Des de la creació del principat d'Antioquia, el patriarca d'Antioquia era un cristià llatí i Manuel desitjava el retorn i la instal·lació d'un patriarca ortodox. Alguns llaços ja existien entre els dos estats, perquè Manuel era casat amb Maria d'Antioquia, la germana de Bohemon.
Bohemon III i Teodora foren els pares de :
* Constança, morta jove
* Felipa, casada amb Balduí Patriarca
* Manuel (1176 † 1211)
L'emperador Manuel Comnè va morir el 1180 i Bohemon va considerar que la posició de la seva germana com a regent de l'imperi era suficient per a l'aliança romana d'Orient i va repudiar Teodora entre 1180 i 1183 i es va casar amb la seva amant, Sibil·la de Burzey, amb gran escàndol de l'església. Teodora es va casar a continuació amb Gauthier de Béthune, fill del senyor de Bethsan.

## Notes i referències

* ↑ Foundation for Medieval Genealogy
* ↑ reprises par Dictionnaire Historique et Généalogique des Grandes Familles de Grèce, d'Albanie et de Constantinople, 1999.
* ↑ Estan casada a Bohemon III d'Antioquia, els cronistes francs no haurien deixat de assenyalar aquest parentiu.
* ↑ Foundation for Medieval Genealogy
* ↑ Abans de Teodora, Bohemon s'havia casat i divorciat d'Orgueilleuse de Harenc, que encara era viva.

## Fonts

* René Grousset, Histoire des croisades et du royaume franc de Jérusalem - II. 1131-1187 L'équilibre, Paris, Perrin, 1935 (réimpr. 2006), 1013 p.
# Stone Ocean

Stone Ocean (ストーンオーシャン, Sutōn Ōshan), inicialment anomenat com Dai 6 Bu Kūjō Jolyne: Stone Ocean (第6部 空条徐倫 ―石作りの海―, Dai Roku Bu Kūjō Jorīn Sutōn Ōshan, lit. "Part 6 Kūjō Jolyne: Stone Ocean"), és el sext arc argumental de la història del manga JoJo's Bizarre Adventure. Fou publicada en Weekly Shonen Jump des de 2000 a 2003 i recollida del Vol. 64 al 80 en l'edició de Jump Comics en tankōbon.

## Referències

* ↑ «Stone Ocean : une épopée en milieu carcéral pas comme les autres» (en francès). Manga News, 08-04-2016. [Consulta: 13 juny 2021].
* ↑ «週刊少年ジャンプ ジョジョの奇妙な冒険 Part6 ストーンオーシャン(荒木飛呂彦)» (en japonès). Agència d'Afers Culturals. Arxivat de l'original el 16/08/2016.
# Suzhousaure

El suzhousaure (Suzhousaurus) és un gènere de dinosaure terizinosauroïdeu que va viure al Cretaci inferior. Les seves restes fòssils foren trobades a la conca del Yujingzi, Gansu, la Xina. Es coneix a partir de dos esquelets post-cranials parcials, incloent un húmer distintiu que el caracteritza com a terizinosauroïdeu. Se'n coneix una única espècie, Suzhousaurus megatherioides.

## Referències

* ↑ Li, D., You, H. i Zhang, J. (2008). "A new specimen of Suzhousaurus megatherioides (Dinosauria: Therizinosauroidea) from the Early Cretaceous of northwestern China." Canadian Journal of Earth Sciences, 45(7): 769–779.
# Suzhou (desambiguació)

«Suzhou» té aquests significats:
* Suzhou, ciutat-prefectura de la República Popular de la Xina, a la província de Jiangsu.
* Suzhou, ciutat-prefectura de la República Popular de la Xina, a la província d'Anhui.
* Suzhou, antiga ciutat xinesa de la província de Gansu, actualment Jiuquan.

## Vegeu també

* Suizhou
# Team Sapura Cycling

El Team Sapura Cycling (codi UCI: TSC) és un equip ciclista professional malaisi, de categoria Continental. Competeix principalment a les curses de l'UCI Àsia Tour.

## Principals resultats

* Tour de Selangor: 2017 (Muhamad Zawawi Azman)
* Tour de Langkawi: 2019 (Benjamin Dyball)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals, especialment a l'UCI Àsia Tour.
UCI Àsia Tour
| Temporada | Classificació per equips | Millor ciclista en la classificació individual |
| 2017 | 30è | Víctor Niño (96è) |
| 2018 | 15è | Aiman Cahyadi (46è) |
| 2019 | 2n | Muhsin Al Redha Misbah (30è) |
UCI Europa Tour
| Temporada | Classificació per equips | Millor ciclista en la classificació individual |
| 2017 | 131è | Jahir Pérez (1.474è) |
| 2018 | 125è | Mario Vogt (1.161è) |
UCI Oceania Tour
| Temporada | Classificació per equips | Millor ciclista en la classificació individual |
| 2017 | 5è | Jason Christie (7è) |

## Referències

* ↑ Classificacions UCI (Web oficial de l'UCI).

## Enllaços externs

* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# The Ace of Hearts

The Ace of Hearts és una pel·lícula muda de la Goldwyn Pictures dirigida per Wallace Worsley i protagonitzada per Leatrice Joy, Lon Chaney i John Bowers. Basada en el pulp “The Purple Mask” de Gouverneur Morris, la pel·lícula es va estrenar l’octubre de 1921.

## Argument

Nou persones conformen una societat secreta que té com a missió ajusticiar aquelles persones que consideren malfactors amb una bomba. Per decidir qui d’ells la farà explotar es reparteixen cartes i la persona que rep l’as de cors és la designada. Dos dels membres de la societat, Forrest i Farallone estan enamorats de l'única dona del grup, Lilith. Forrest declara obertament el seu amor, però és rebutjat per Lilith, que es dedica completament a la "Causa". Es reuneixen per decidir el destí d'un home de negocis ric que han mantingut sota vigilància conegut com "L'home que ha viscut massa temps" i decideixen enviar-li una bomba casolana oculta en una caixa de cigars. Segons el costum, Lilith reparteix una carta a cadascun dels membres de la societat. Forrest rep l'as i Lilith s'ofereix a casar-se amb ell aquell mateix dia si això li dona coratge. Forrest accepta per a angoixa de Farallone. Després que la parella es casi, l'afligit Farallone passa la nit sota la pluja fora del seu apartament.
L'endemà al matí, Lilith ha estat transformada pel seu amor i suplica Forrest que no es converteixi en un assassí. Inicialment decideix tirar endavant i va al cafè on el seu objectiu sopa habitualment i on Forrest treballa com a cambrer. Lilith, consternada, suplica a Farallone que aturi Forrest. Farallone accepta ajudar la parella a escapar del càstig de la societat si Forrest falla en la seva tasca. A canvi, Lilith li promet que es casarà amb ell si Forrest és assassinat. Mentrestant, Forrest decideix avortar la seva missió després de descobrir que la seva bomba també mataria una jove parella asseguda al costat de la taula de l'home ric. Quan torna al consell secret, el líder del grup, Morgridge, fa fora la parella que esperaran l'execució. Farallone demana als altres que ho reconsiderin, però no canvien d’opinió. Quan es reparteixen les cartes, Farallone rep l'as de cor. Rient, porta a terme la seva part del tracte amb Lilith fent explotar la bomba i matant a tots els presents.

## Repartiment

* Leatrice Joy (Lilith)
* John Bowers (Forrest)
* Lon Chaney (Farallone)
* Hardee Kirkland (Morgridge)
* Edwin N. Wallack (químic)
* Raymond Hatton (L’Amenaça)
* Roy Laidlaw (porter)
* Cullen Landis (jove en el restaurant)

## Referències

* ↑ Wlaschin, Ken. Silent Mystery and Detective Movies: A Comprehensive Filmography (en anglès). McFarland, 2009-10-21, p. 3-4. ISBN 978-0-7864-5429-7.
* ↑ Tulard, Jean. Le Nouveau guide des films - Tome 5 (en francès). Groupe Robert Laffont, 2018-04-19. ISBN 978-2-221-21927-0.
* ↑ Institute, American Film. The American Film Institute Catalog of Motion Pictures Produced in the United States (en anglès). University of California Press, 1997, p. 3. ISBN 978-0-520-20969-5.

## Enllaços externs

* Pel·lícula completa a YouTube
* The Ace of Hearts al catàleg de l'American Film Institute
# The Edge of Glory

The Edge of Glory és el tercer senzill del segon àlbum d'estudi anomenat Born This Way, de la cantant americana Lady Gaga. Va ser estrenat el dia 9 de maig de 2011, estant aquella mateixa tarda disponible com a descàrrega digital.

## Llista de cançons

* Digital download
* "The Edge of Glory" – 5:20
* German CD single
* "The Edge of Glory" (Radio Edit) – 4:20
* "The Edge of Glory" (Cahill Club Mix) – 7:26
* The Edge of Glory – The Remixes
* "The Edge of Glory" (Sultan & Ned Shepard Remix) – 6:34
* "The Edge of Glory" (Funkagenda Remix) – 7:53
* "The Edge of Glory" (Bare Noize Remix) – 3:48
* "The Edge of Glory" (Porter Robinson Remix) – 6:40
* "The Edge of Glory" (Cahill Club Remix) – 7:27
* "The Edge of Glory" (Foster The People Remix) – 6:10

## Referències

* ↑ «Lady Gaga – The Edge Of Glory – Single». iTunes. [Consulta: 12 maig 2011].
* ↑ «The Edge of Glory (2-Track): Lady Gaga: Amazon.de: Musik». Amazon.com, 08-07-2011. [Consulta: 5 juliol 2011].
* ↑ «Amazon.com: The Edge Of Glory: Lady Gaga: MP3 Downloads». Amazon.com. [Consulta: 9 juliol 2011].